રાજકોટ તા. ૧૬: થોડા દિવસ પહેલા જ પોલીસે ચાર તસ્‍કરોને પકડયા હતાં. જેણે બે સ્‍થળે એટીએમ તોડવાનો પ્રયાસ કર્યાનું પણ કબુલ્‍યું હતું. ત્‍યાં વધુ એક એટીએમને તોડવાનો પ્રયાસ થયો છે. મવડી રોડ પર ઇન્‍દ્રપ્રસ્‍થ હોલના પહેલા માટે આવેલા એસબીઆઇના એટીએમમાં ઘુસેલા બુકાનીધારી શખ્‍સે એટીએમ તોડવાનો પ્રયાસ કરી સીસીટીવી કેમેરાનું વાયરીંગ કાપી નુકસાન કરતાં અને પાસબૂકનું પ્રિન્‍ટર મશીન ચોરી જતાં પોલીસે ગુનો નોંધી તપાસ શરૂ કરી છે.